ເມັກຊິໂກ ພົບເຫັນ ເດັກນ້ອຍ 370 ຄົນທີ່ຖືກ ພວກລັກລອບຂົນສົ່ງຄົນ ປະຖິ້ມໄວ້ 
ພວກເດັກນ້ອຍ ກ່າວຕໍ່ ບັນດາເຈົ້າໜ້າທີ່ວ່າ ພວກລັກລອບຄ້າຂາຍມະນຸດ ປະຖິ້ມເຂົາເຈົ້າໄວ້ ຫ/ັງຈາກໄດ້ຮັບເງິນຄ່າຈ້າງ 3 ພັນ ຫາ 5 ພັນໂດລາ.
ບັນດາເຈົ້າໜ້າທີ່ເມັກຊິໂກ ໄດ້ພົບເຫັນເດັກນ້ອຍ 370 ຄົນ ທີ່ຖືກປະຖິ້ມໄວ້ ໂດຍພວກລັກລອບເອົາຄົນຂ້າມແດນ ທີ່ໄດ້ ຖືກຈ້າງໃຫ້ພາພວກເດັກນ້ອຍເຫຼົ່ານີ້ເຂົ້າໄປຍັງສະຫະລັດນັ້ນ ສະຖາບັນວ່າດ້ວຍການຍ້າຍຖິ່ນຖານແຫ່ງຊາດເມັກຊິໂກ ກ່າວຢູ່ໃນຖະແຫຼງການສະບັບນຶ່ງ ໃນວັນເສົາວານນີ້ ວ່າ ພວກເດັກເຫຼົ່ານີ້ຖືກຊ່ອຍກູ້ຊີວິດຢູ່ໃນ 14 ລັດຂອງເມັກຊິ ໂກ ໃນລະຫວ່າງວັນທີ 17 ຫາ 24 ເດືອນນີ້ ສະຖາບັນດັ່ງ ກ່າວເວົ້າຕື່ມວ່າ ເດັກນ້ອຍຈຳນວນ 163 ຄົນ ອາຍຸຕ່ຳກວ່າ 18 ປີ ແມ່ນເດີນທາງມາ ຕາມລຳພັງຕົນເອງ ພວກເດັກນ້ອຍ ກ່າວຕໍ່ບັນດາເຈົ້າໜ້າທີ່ວ່າ ພວກລັກລອບຄ້າຂາຍມະນຸດ ໄດ້ປະຖິ້ມ ເຂົາເຈົ້າໄວ້ ຫຼັງຈາກໄດ້ຮັບເງິນ ລະຫວ່າງ 3 ພັນ ຫາ 5 ພັນໂດລ່າ ພວກລັກລອບເຂົ້າມາສະຫະລັດນັ້ນ ຫລັງຈາກມີບ່ອນຢູ່ແລະມີວຽກເຮັດແລ້ວ ກໍມັກຈະ ວ່າຈ້າງພວກລັກລອບຄ້າມະນຸດ ໃຫ້ນຳເອົາລູກເຕົ້າ ມາໃຫ້ເຂົາເຈົ້າຢູ່ໃນສະຫະລັດ ຖະແຫຼງການຂອງສະຖາບັນດັ່ງກ່າວ ເວົ້າວ່າ ພວກເດັກນ້ອຍເຫຼົ່ານີ້ສະແດງຮ່ອງຮອຍ ໃຫ້ເຫັນວ່າ ມີຄວາມອິດເມືອຍຫຼາຍ ມີບາດແຜຢູ່ຕີນ ຂາດນ້ຳໃນຮ່າງກາຍ ແລະບໍ່ຮູ້ຈັກ ວ່າ ເຂົາເຈົ້າຢູ່ໃສໃນປັດຈຸບັນ ພວກຄົນສ່ວນຫຼາຍທີ່ລັກລອບເຂົ້າມາຍັງສະຫະລັດ ຜ່ານທາງເມັກຊິໂກນັ້ນ ແມ່ນມາ ຈາກທະວີບອາເມຣິກາກາງ ເຂົາເຈົ້າປະເຊີນໜ້າກັບໄພຂົ່ມຂູ່ຈາກອຸບັດເຫດຕ່າງໆ ພ້ອມທັງການຖືກປຸ້ນຈີ້ ຖືກຂົມຂືນຊຳເລົາ ຫຼືຖືກບັງຄັບໃຫ້ເຂົ້າຮ່ວມ ແກ໊ງອາຊະຍາ ກຳຕ່າງໆ ໃນລະຫວ່າງທາງນັ້ນ